Бандунгийн бага хурал

1955 оны 5 сард Индонезийн Бандунг хотноо Индонезийн ерөнхийлөгч Сукарногийн санаачилгаар Ази, Африкийн 29 орон ороцсон баг хурал болсон. Энэ бага хуралд шинээр тусгаар тогтносон улсууд оролцсон бөгөөд тусгаар тогтнолоо хэрхэн авч үлдэх талаар хэлэлцсэн. Энэ хурлаас эдгээр улсууд өөрсдийн гадаад бодлогыг империализмын эсрэг байх хэмээх 1-р зарчмаа хэмээн үзэж гэхдээ социализмыг өөрсдийн ирээдүй биш гэдгийг мэдэрсэн ба бүх асуудалд тусгаар тогтнолыг чухалчилж үзэхээр болжээ. Энэ бага хурлаас ОУХ-нд нэгэн шнэ туйл гарч ирэх эхлэл тавигдсан гэж үздэг ба энх тайвнаар зэрэгцэн орших таван зарчим буюу “Панчашила” зарчмыг дэлгэрүүлэн “Бандунгийн 10 зарчим”-г гаргаж ирсэн. Үүнд:

1. Хүний эрх, эрх чөлөөг хүндлэх

2. Газар нутгийн бүрэн бүтэн байдлыг хүндлэх

3. Бүхий л улс үндэстний тэгш эрхийг хүндлэх

4. Улс гүрний дотоод асуудалд хөндлөнгөөс оролцохгүй байх

5. НҮБ-ын дүрмийн дагуу улс бүрийн батлан хамгаалах эрхийг хүндэх

6. Батлан хамгаалах хамтын гэрээ хэлэлцээрийг ямар нэгэн их гүрний хувийн ашиг сонирхолд ашиглахгүй байх

7. Улс төрийн тусгаар тогтнол, газар нутгийн бүрэн бүтэн байдлын эсрэг хүч үл хэрэглэх

8. Олон улсын хямрал мөргөлдөөнийг энхийн замаар зохицуулах

9. Харилцан ашигтай хамтын ажиллагааг дэмжих

10. Олон улсын харилцаанд хүлээсэн үүргээ шударгаар биелүүлэх

1954 онд Энэтхэг Хятадын хооронд тохиролцсон '''энх тайвнаар зэрэгцэн орших 5 зарчмыг''' үндэслэн эвсэлд үл нэгдэх хөдөлгөөнийг байгуулах үзэл санаа анх Энэтхэгийн ерөнхий сайд Неругийн санаачилгаар Бандунгийн бага хуралд оролцсон 25 орны дээд хэмжээний уулзалт Югославын Белград хотноо 1961 оны 9 сарын 1-с 6-ны хооронд болж '''эвсэлд үл нэгдэх хөдөлгөөн''' албан ёсоор байгуулагдсан. 1950-д онд Австри, Швед, Исланд, Швейцар зэрэг улсууд ОХУ-нд төвийг сахих статустай байсан бөгөөд Европоос Югослав мөн Ази, Африкийн улсууд эвсэлд үл нэгдэх замаар төвийг сахих болсон.

'''Энх тайвнаар зэрэгцэн орших 5 зарчим буюу Панчашила зарчим''':

1. Тусгаар тогтнол, газар нутгийн бүрэн бүтэн байдлыг харилцан хүндэтгэн үзэх

2. Харилцан үл довтлох

3. Дотоод хэрэгт үл оролцох

4. Тэгш эрхтэй, харилцан ашигтай байх

5. Энх тайвнаар зэрэгцэн орших